21977A0118(05)



ACORD DE COOPERARE

între Comunitatea Economică Europeană și Republica Arabă Siriană

MAIESTATEA SA REGELE BELGIENILOR,

MAIESTATEA SA REGINA DANEMARCEI,

PREȘEDINTELE REPUBLICII FEDERALE GERMANIA,

PREȘEDINTELE REPUBLICII FRANCEZE,

PREȘEDINTELE IRLANDEI,

PREȘEDINTELE REPUBLICII ITALIENE,

ALTEȚA SA REGALĂ MARELE DUCE DE LUXEMBURG,

MAIESTATEA SA REGINA ȚĂRILOR DE JOS,

MAIESTATEA SA REGINA REGATULUI UNIT AL MARII BRITANII ȘI AL IRLANDEI DE NORD

și

CONSILIUL COMUNITĂȚILOR EUROPENE,

pe de o parte, și

PREȘEDINTELE REPUBLICII ARABE SIRIENE,

pe de altă parte,

PREAMBUL

DORIND să-și demonstreze voința comună de a menține și consolida relațiile lor de prietenie în conformitate cu principiile Cartei Organizației Națiunilor Unite,

HOTĂRÂȚI să instaureze o cooperare extinsă care să contribuie la dezvoltarea economică și socială a Siriei și să favorizeze consolidarea relațiilor dintre Comunitate și Siria,

DECIȘI să promoveze, luând în considerare nivelul lor de dezvoltare respectiv, cooperarea economică și comercială dintre Comunitate și Siria și să-i garanteze o bază sigură în conformitate cu obligațiile internaționale,

HOTĂRÂȚI să instituie un nou model de relații între statele dezvoltate și statele în curs de dezvoltare compatibil cu aspirațiile comunității internaționale către o ordine economică mai dreaptă și mai echilibrată,

MAIESTATEA SA REGELE BELGIENILOR:

Renaat VAN ELSLANDE,

Ministru al afacerilor de externe;

AIESTATEA SA REGINA DANEMARCEI:

Jens CHRISTENSEN,

Ambasador,

director de minister;

PREȘEDINTELE REPUBLICII FEDERALE GERMANIA:

Hans-Dietrich GENSCHER,

Ministru federal al afacerilor externe;

PREȘEDINTELE REPUBLICII FRANCEZE:

Louis de GUIRINGAUD,

Ministru al afacerilor externe;

PREȘEDINTELE IRLANDEI:

Garret FITZGERALD,

Ministru al afacerilor externe;

PREȘEDINTELE REPUBLICII ITALIENE:

Arnaldo FORLANI,

Ministru al afacerilor externe;

ALTEȚA SA REGALĂ MARELE DUCE DE LUXEMBURG:

Gaston THORN,

Președinte și ministru al afacerilor externe în Guvernul Marelui Ducat de Luxemburg;

MAIESTATEA SA REGINA ȚĂRILOR DE JOS:

Max van der STOEL,

Ministru al afacerilor externe al Regatului Țărilor de Jos;

MAIESTATEA SA REGINA REGATULUI UNIT AL MARII BRITANII ȘI IRLANDEI DE NORD:

Anthony CROSLAND MP,

Ministru al afacerilor externe și al Commonwealth, al Regatului Unit al Marii Britanii și Irlandei de Nord;

CONSILIUL COMUNITĂȚILOR EUROPENE:

Anthony CROSLAND MP,

Președinte în exercițiu al Consiliului Comunităților Europene,

Ministru al afacerilor externe și al Commonwealth-ului, al Regatului Unit al Marii Britanii și Irlandei de Nord;

Claude CHEYSSON,

Membru al Comisiei Comunităților Europene;

PREȘEDINTELE REPUBLICII ARABE SIRIENE:

Mohammed IMADI,

Ministru al economiei și comerțului exterior.

Articolul 1

Prezentul acord dintre Comunitate și Siria are ca obiectiv promovarea unei cooperări globale între părțile contractante pentru a contribui la dezvoltarea economică și socială a Siriei și a favoriza consolidarea relațiilor lor. În acest scop, vor fi adoptate și puse în aplicare dispoziții în domeniul cooperării economice, tehnice și financiare, precum și în cel al schimburilor comerciale.

TITLUL I

COOPERAREA ECONOMICĂ, TEHNICĂ ȘI FINANCIARĂ

Articolul 2

Comunitatea și Siria instituie o cooperare în vederea contribuirii la dezvoltarea Siriei printr-un efort suplimentar celor depuse de această țară și în vederea consolidării raporturilor economice existente pe baze cât mai ample posibil, în beneficiul reciproc al părților.

Articolul 3

Pentru realizarea cooperării menționate la articolul 2, se iau în considerare, în special:

Articolul 4

(1) Cooperarea dintre Comunitate și Siria are ca scop să promoveze, în special:

(2) Părțile contractante pot decide cu privire la domenii suplimentare de cooperare.

Articolul 5

(1) În vederea realizării obiectivelor prevăzute în acord, Consiliul de cooperare definește periodic orientări generale de cooperare.

(2) Consiliul de cooperare are responsabilitatea de a identifica mijloacele și metodele care să permită instituirea cooperării în domeniile prevăzute la articolul 4. În acest sens, acesta este împuternicit să ia decizii.

Articolul 6

Comunitatea participă la finanțarea oricăror măsuri de promovare a dezvoltării Siriei în condițiile stabilite în Protocolul nr. 1 privind cooperarea tehnică și financiară, luând în considerare posibilitățile oferite de o cooperare triunghiulară.

Articolul 7

Părțile contractante facilitează executarea corespunzătoare a contractelor de cooperare și de investiții care sunt în interesul lor reciproc și care intră sub incidența acordului.

TITLUL II

COOPERAREA ÎN DOMENIUL SCHIMBURILOR COMERCIALE

Articolul 8

În domeniul comercial, obiectivul prezentului acord este de a promova schimburile dintre părțile contractante, luând în considerare nivelul lor respectiv de dezvoltare și necesitatea de a asigura un echilibru mai bun în schimburile lor comerciale, în vederea accelerării ritmului de creștere a comerțului Siriei și a îmbunătățirii condițiilor de acces pentru produsele sale pe piața Comunității.

A. Produse industriale

Articolul 9

Sub rezerva dispozițiilor articolelor 13, 14 și 16, taxele vamale și taxele cu efect echivalent care se aplică în cazul importului în Comunitate de produse originare din Siria, altele decât cele enumerate în anexa II la Tratatul de instituire a Comunității Economice Europene și altele decât cele enumerate în anexa A, se elimină în conformitate cu următorul calendar:

Articolul 10

(1) Pentru fiecare produs, taxele de bază la care trebuie să se aplice reducerile prevăzute la articolul 9 sunt:

(2) Taxele reduse calculate în conformitate cu articolul 9 se aplică prin rotunjirea la prima zecimală.

Sub rezerva aplicării de către Comunitate a articolului 39 alineatul (5) din Actul privind condițiile de aderare și adaptările tratatelor din 22 ianuarie 1972, în ceea ce privește taxele specifice sau partea specifică din taxele mixte din tarifele vamale ale Irlandei și Regatului Unit se aplică articolul 9 prin rotunjirea la a patra zecimală.

Articolul 11

(1) În cazul taxelor vamale care au un element de protecție și un element fiscal, dispozițiile articolului 9 se aplică elementului de protecție.

(2) Regatul Unit înlocuiește taxele vamale cu caracter fiscal și elementul fiscal al acestor taxe vamale cu o taxă internă, în conformitate cu articolul 38 din Actul privind condițiile de aderare și adaptările tratatelor, menționat la articolul 10.

Articolul 12

Restricțiile cantitative la importul produselor originare din Siria în Comunitate, altele decât cele menționate în anexa II la Tratatul de instituire a Comunității Economice Europene, și măsurile cu efect echivalent cu acela al restricțiilor cantitative la import se elimină la data intrării în vigoare a acordului.

Articolul 13

Măsurile prevăzute la articolul 1 din Protocolul nr. 7 la Actul privind condițiile de aderare și adaptările tratatelor, menționat la articolul 10, privind importul de autovehicule și industria de asamblare din Irlanda, se aplică și în cazul Siriei.

Articolul 14

(1) Importurile de produse enumerate în continuare fac obiectul unor plafoane anuale dincolo de care se pot reintroduce taxe vamale efectiv aplicate țărilor terțe în conformitate cu dispozițiile alineatelor (2)-(6), fiind indicate pentru fiecare în parte plafoanele fixate pentru anul intrării în vigoare a acordului.

(2) Începând cu anul următor, plafoanele indicate la alineatul (1) se măresc anual cu 5 %.

(3) Pentru produsele de la subpoziția 28.40 B II (fosfați, inclusiv polifosfați, alții decât amoniu), de la pozițiile 31.03 (îngrășăminte minerale sau chimice, fosfatate) ex 31.05 (îngrășăminte compuse care conțin fosfați), 55.05 (fire de bumbac necondiționate pentru vânzarea cu amănuntul) și din capitolul 76 (aluminiu) din Tariful Vamal Comun, Comunitatea își rezervă dreptul să introducă plafoane.

(4) În momentul în care se atinge un plafon stabilit pentru importul unui produs vizat de prezentul articol, perceperea taxelor vamale efectiv aplicate cu privire la țările terțe poate fi reintrodusă la importul produselor respective până la sfârșitul anului calendaristic.

(5) Atunci când importurile în Comunitate ale unui produs supus plafoanelor ating 75 % din valoarea fixată, Comunitatea informează Consiliul de cooperare cu privire la aceasta.

(6) Plafoanele prevăzute de prezentul articol se elimină la 31 decembrie 1979 cel târziu.

Articolul 15

(1) Comunitatea își rezervă dreptul să modifice regimul produselor petroliere incluse la pozițiile și subpozițiile 27.10, 27.11 A și B I, 27.12, 27.13 B și 27.14 din Tariful Vamal Comun:

(2) În această eventualitate, Comunitatea asigură importurilor de aceste produse avantaje echivalente cu cele prevăzute de prezentul acord.

Pentru aplicarea dispozițiilor prezentului alineat, au loc consultări la cererea celeilalte părți în cadrul Consiliului de cooperare.

(3) Sub rezerva alineatului (1), dispozițiile din prezentul acord nu aduc atingere reglementărilor netarifare aplicate la importul de produse petroliere.

Articolul 16

Pentru mărfurile care rezultă din prelucrarea produselor agricole, enumerate în anexa B, reducerile menționate la articolul 9 se aplică elementului fix de impozitare la care sunt supuse aceste produse la importul în Comunitate.

B. Produse agricole

Articolul 17

Pentru produsele enumerate în continuare, originare din Siria, taxele vamale la importul în Comunitate se reduc în proporțiile indicate pentru fiecare.

Articolul 18

Produsele menționate în continuare, originare din Siria, fac obiectul taxelor vamale indicate mai jos la importul în Comunitate:

Articolul 19

(1) Nivelul reducerii prevăzut la articolul 17 se aplică taxelor vamale aplicate efectiv cu privire la țările terțe.

(2) Cu toate acestea, taxele care rezultă din reducerile efectuate de Danemarca, Irlanda și Regatul Unit nu pot fi în nici un caz mai mici decât cele pe care aceste țări le aplică Comunității în componența sa originară.

(3) Prin derogare de la alineatul (1), în cazul în care aplicarea acestuia din urmă ar putea produce fluxuri tarifare care se îndepărtează momentan de alinierea la dreptul final, Danemarca, Irlanda și Regatul Unit își pot menține taxele până în momentul în care acestea sunt atinse cu ocazia unei alinieri ulterioare sau, după caz, pot aplica dreptul care rezultă dintr-o aliniere ulterioară imediat ce un flux tarifar atinge sau depășește acest nivel.

(4) Taxele reduse, calculate în conformitate cu dispozițiile articolului 17 se aplică prin rotunjirea la prima zecimală.

Cu toate acestea, sub rezerva aplicării de către Comunitate a articolului 39 alineatul (5) din Actul privind condițiile de aderare și adaptările tratatelor, menționat la articolul 10, în ceea ce privește taxele specifice sau partea specifică din taxele mixte din tarifele vamale din Irlanda și Regatul Unit taxele reduse se aplică prin rotunjirea la a patra zecimală.

Articolul 20

(1) În cazul introducerii unor norme specifice ca urmare a punerii în aplicare a politicii sale agricole sau a modificării normelor existente, sau în cazul modificării sau dezvoltării dispozițiilor privind punerea în aplicare a politicii sale agricole, Comunitatea poate modifica, pentru produsele care fac obiectul acesteia, regimul stabilit prin acord.

În acest caz, Comunitatea ia în considerare, în mod corespunzător, interesele Siriei.

(2) În cazul în care Comunitatea, în aplicarea alineatului (1), modifică regimul prevăzut de prezentul acord pentru produsele incluse în anexa II la Tratatul de instituire a Comunității Economice Europene, Comunitatea acordă, pentru importurile originare din Siria, un avantaj comparabil cu cel prevăzut de prezentul acord.

(3) Aplicarea prezentului articol poate face obiectul unor consultări în cadrul Consiliului de cooperare.

C. Dispoziții comune

Articolul 21

(1) Produsele originare din Siria menționate în prezentul acord nu pot beneficia la importul în Comunitate de un tratament mai favorabil decât cel pe care îl aplică între ele statele membre.

(2) Pentru aplicarea alineatului (1) nu se ține cont de taxele vamale și de taxele cu efect echivalent care rezultă din aplicarea articolelor 32, 36 și 59 din Actul privind condițiile de aderare și adaptările tratatelor, menționat la articolul 10.

Articolul 22

(1) Sub rezerva dispozițiilor speciale privind comerțul de frontieră, Siria acordă Comunității, în domeniul schimburilor comerciale, un tratament nu mai puțin favorabil decât tratamentul pe baza clauzei națiunii celei mai favorizate.

(2) Alineatul (1) nu se aplică în cazul menținerii sau constituirii de uniuni vamale sau de zone de liber schimb.

(3) De asemenea, Siria poate deroga de la dispozițiile alineatului (1) în cazul în care se iau măsuri în vederea integrării economice regionale sau în favoarea țărilor în curs de dezvoltare. Astfel de măsuri sunt notificate Comunității.

Articolul 23

(1) Părțile contractante își comunică reciproc, la semnarea prezentului acord, dispozițiile pe care le aplică în cadrul regimurilor lor comerciale.

(2) Siria poate introduce în regimul său de schimburi comerciale cu Comunitatea noi taxe vamale și taxe cu efect echivalent sau noi restricții cantitative și măsuri cu efect echivalent și poate spori taxele sau restricțiile cantitative și măsurile cu efect echivalent aplicate produselor originare sau destinate Comunității, atunci când aceste măsuri sunt necesare datorită cerințelor industrializării și dezvoltării sale. Astfel de măsuri sunt notificate Comunității.

Pentru aplicarea acestor măsuri, se organizează consultări la cererea celeilalte părți contractante în cadrul Consiliului de cooperare.

Articolul 24

Atunci când Siria aplică restricții cantitative sub formă de contingente pentru un anumit produs, în conformitate cu legislația proprie, Siria consideră Comunitatea drept o unică entitate.

Articolul 25

Cu ocazia examinărilor prevăzute la articolul 44 din acord, părțile contractante identifică oportunități pentru realizarea de progrese în direcția eliminării obstacolelor din calea comerțului, luând în considerare în același timp imperativele de dezvoltare ale Siriei.

Articolul 26

În sensul punerii în aplicare a prezentului titlu, Protocolul nr. 2 stabilește regulile de origine.

Articolul 27

În cazul modificărilor nomenclaturii tarifelor vamale ale părților contractante pentru produsele prevăzute de acord, Consiliul de cooperare poate adapta nomenclatura tarifară a acestor produse la modificările respective.

Articolul 28

Părțile contractante se abțin de la orice măsură sau practică de natură fiscală internă care să constituie, direct sau indirect, o discriminare între produsele unei părți contractante și produsele similare originare ale celeilalte părți contractante.

Produsele exportate spre teritoriul uneia din părțile contractante nu pot beneficia de o rambursare a impozitelor interne mai mari decât impozitele care au fost percepute direct sau indirect.

Articolul 29

Plățile aferente tranzacțiilor comerciale operate în conformitate cu dispozițiile reglementării privind comerțul exterior și schimburile, precum și transferul acestor plăți către statul membru al Comunității în care își are reședința creditorul sau către Siria nu fac obiectul niciunei restricții.

Articolul 30

Acordul nu împiedică interdicțiile sau restricțiile la import, export sau tranzit justificate de motive de moralitate publică, de ordine publică, de siguranță publică, de protecție a sănătății și vieții persoanelor și animalelor sau de conservare a vegetalelor, de protecție a tezaurelor naționale care au valoare artistică, istorică sau arheologică sau de protecție a proprietății industriale și comerciale, nici reglementările în materie de aur și argint. Cu toate acestea, interdicțiile sau restricțiile nu trebuie să constituie un mijloc de discriminare arbitrară, nici o restricție mascată în comerțul dintre părțile contractante.

Articolul 31

(1) În cazul în care una dintre părțile contractante constată practici de dumping în raporturile cu cealaltă parte contractantă, aceasta poate să ia măsurile corespunzătoare împotriva acestor practici, în conformitate cu Acordul privind punerea în aplicare a articolului VI din Acordul General pentru Tarife și Comerț, în condițiile și în conformitate cu procedurile stabilite la articolul 33.

(2) În cazul măsurilor orientate împotriva primelor și subvențiilor, părțile contractante se angajează să respecte dispozițiile articolului VI din Acordul General pentru Tarife și Comerț.

Articolul 32

În caz de perturbări serioase într-un sector al activității economice sau de dificultăți care riscă să genereze deteriorarea gravă a unei situații economice regionale, partea contractantă interesată poate lua măsurile necesare de salvgardare în condițiile și în conformitate cu procedurile stabilite la articolul 33.

Articolul 33

(1) În cazul în care o parte contractantă supune importurile de produse care pot provoca dificultățile menționate la articolul 32 unei proceduri administrative al cărei obiectiv este furnizarea rapidă de informații privind evoluția tendințelor comerciale, aceasta informează cealaltă parte contractantă în acest sens.

(2) În situațiile menționate la articolele 31 și 32, înainte de a lua măsurile prevăzute de aceste articole, sau de îndată ce este posibil, în cazurile menționate la alineatul (3) litera (b), partea contractantă respectivă furnizează Consiliului de cooperare toate elementele utile pentru a permite o examinare aprofundată a situației în vederea identificării unei soluții acceptabile pentru părțile contractante.

La alegerea măsurilor, se acordă prioritate acelor măsuri care afectează cel mai puțin funcționarea acordului. Aceste măsuri nu trebuie să depășească ceea ce este strict necesar pentru a remedia dificultățile survenite.

Măsurile de salvgardare sunt notificate de îndată Consiliului de cooperare și fac obiectul unor consultări periodice, în cadrul acestuia, în special în vederea eliminării lor de îndată ce condițiile permit acest lucru.

(3) Pentru punerea în aplicare a alineatului (2), se aplică următoarele dispoziții:

Articolul 34

În caz de dificultăți serioase sau risc grav de dificultăți în balanța de plăți a unuia sau mai multor state membre ale Comunității sau în cea a Siriei, partea contractantă interesată poate să ia măsurile de salvgardare necesare. La alegerea măsurilor, se acordă prioritate acelor măsuri care afectează cel mai puțin funcționarea acordului. Aceste măsuri sunt notificate de îndată celeilalte părți contractante și fac obiectul unor consultări periodice, în cadrul Consiliului de cooperare, în special în vederea eliminării lor de îndată ce condițiile permit acest lucru.

TITLUL III

DISPOZIȚII GENERALE ȘI FINALE

Articolul 35

(1) Se instituie un Consiliu de cooperare care, pentru realizarea obiectivelor stabilite de acord și în situațiile prevăzute de acesta, dispune de putere de decizie.

Deciziile adoptate sunt obligatorii pentru părțile contractante care sunt obligate să ia măsuri pentru punerea în aplicare a acestora.

(2) Consiliul de cooperare poate, de asemenea, să formuleze rezoluțiile, recomandările sau avizele pe care le consideră oportune pentru realizarea obiectivelor comune și buna funcționare a acordului.

(3) Consiliul de cooperare își stabilește regulamentul de procedură.

Articolul 36

(1) Consiliul de cooperare este format, pe de o parte, din reprezentanți ai Comunității și ai statelor membre și, pe de altă parte, din reprezentanți ai Siriei.

(2) Consiliul de cooperare se pronunță de comun acord cu Comunitatea, pe de o parte, și cu Siria, pe de altă parte.

Articolul 37

(1) Președinția Consiliului de cooperare se exercită pe rând de fiecare din părțile contractante în conformitate cu modalitățile care urmează a fi prevăzute în regulamentul de procedură.

(2) Consiliul de cooperare se reunește o dată pe an la inițiativa președintelui.

El se reunește, de asemenea, ori de câte ori este necesar, la cererea uneia din părțile contractante, în condițiile care urmează a fi prevăzute în regulamentul de procedură.

Articolul 38

(1) Consiliul de cooperare poate hotărî constituirea oricărui comitet care să-l asiste în îndeplinirea sarcinilor sale.

(2) Consiliul de cooperare stabilește în regulamentul de procedură componența, atribuțiile și funcționarea acestor comitete.

Articolul 39

Consiliul de cooperare ia toate măsurile utile pentru a facilita cooperarea și contactele necesare între Parlamentul European și reprezentanții Adunării Poporului din Siria.

Articolul 40

Fiecare parte contractantă comunică, la cererea celeilalte părți, toate informațiile utile privind acordurile care conțin dispoziții tarifare sau comerciale pe care le încheie, precum și privind modificările pe care le aduce tarifului său vamal sau regimului schimburilor externe.

În cazul în care aceste modificări sau acorduri ar avea un impact direct și special asupra funcționării acordului, se organizează consultări corespunzătoare la cererea celeilalte părți în cadrul Consiliului de cooperare pentru a lua în considerare interesele părților contractante.

Articolul 41

(1) Părțile contractante iau toate măsurile generale sau specifice de natură să asigure îndeplinirea obligațiilor ce le revin în temeiul acordului. Ele se asigură că obiectivele înscrise în acord sunt realizate.

(2) În cazul în care o parte contractantă consideră că cealaltă parte contractantă a încălcat o obligație în temeiul acordului, aceasta poate lua măsurile corespunzătoare. În prealabil, aceasta furnizează Consiliului de cooperare toate elementele pentru a permite o examinare aprofundată a situației, în vederea identificării unei soluții acceptabile pentru părțile contractante.

La alegerea măsurilor, se acordă prioritate acelor măsuri care afectează cel mai puțin funcționarea acordului. Aceste măsuri sunt notificate de îndată Consiliului de cooperare și fac obiectul unor consultări în cadrul acestuia, la cererea celeilalte părți contractante.

Articolul 42

Nici o dispoziție din acord nu împiedică o parte contractantă să ia măsurile:

Articolul 43

În domeniile reglementate de acord:

Articolul 44

Părțile contractante examinează, în conformitate cu procedura adoptată pentru negocierea acordului însuși, mai întâi de la începutul anului 1979 și apoi de la începutul anului 1984, rezultatele acordului, precum și eventualele îmbunătățiri care îi pot fi aduse de oricare parte de la 1 ianuarie 1980 și 1 ianuarie 1985, pe baza experienței dobândite în decursul funcționării acordului și pe baza obiectivelor stabilite prin acord.

Articolul 45

Protocoalele nr. 1 și 2, precum și anexele A și B fac parte integrantă din acord. Declarațiile și schimburile de scrisori sunt cuprinse în actul final care face parte integrantă din acord.

Articolul 46

Fiecare parte contractantă poate denunța prezentul acord printr-o notificare adresată celeilalte părți contractante. Prezentul acord încetează să mai fie în vigoare după douăsprezece luni de la data unei astfel de notificări.

Articolul 47

Prezentul acord se aplică, pe de o parte, teritoriilor în care se aplică Tratatul de instituire a Comunității Economice Europene în condițiile prevăzute de acest tratat și, pe de altă parte, teritoriului Republicii Arabe Siriene.

Articolul 48

Prezentul acord este redactat în două exemplare în limbile daneză, engleză, franceză, germană, italiană, olandeză și arabă, fiecare din aceste texte fiind egal autentice.

Articolul 49

Prezentul acord se aprobă de părțile contractante în conformitate cu procedurile proprii.

Prezentul acord intră în vigoare în prima zi a celei de-a doua luni de la notificarea îndeplinirii procedurilor menționate la primul paragraf.

Til bekræftelse heraf har undertegnede befuldmægtigede underskrevet denne aftale.

Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.

In witness whereof, the undersigned Plenipotentiaries have affixed their signatures below this Agreement.

En foi de quoi, les plénipotentiaires soussignés ont apposé leurs signatures au bas du présent accord.

In fede di che, i plenipotenziari sottoscritti hanno apposto le loro firme in calce al presente accordo.

Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

Udfærdiget i Bruxelles, den attende januar nitten hundrede og syvoghalvfjerds.

Geschehen zu Brüssel am achtzehnten Januar neunzehnhundertsiebenundsiebzig.

Done at Brussels on the eighteenth day of January in the year one thousand nine hundred and seventy-seven.

Fait à Bruxelles, le dix-huit janvier mil neuf cent soixante-dix-sept.

Fatto a Bruxelles, addì diciotto gennaio millenovecentosettantasette.

Gedaan te Brussel, de achttiende januari negentienhonderd zevenenzeventig.

Pour Sa Majesté le roi des Belges Voor Zijne Majesteit de Koning der Belgen

For Hendes Majestæt dronningen af Danmark

Für den Präsidenten der Bundesrepublik Deutschland

Pour le président de la République française

For the President of Ireland

Per il presidente della Repubblica italiana

Pour Son Altesse Royale le grand-duc de Luxembourg

Voor Hare Majesteit de Koningin der Nederlanden

For Her Majesty the Queen of the United Kingdom of Great Britain and Northern Ireland